b'\n_START_ARTICLE_\nSektoritutkimuslaitos\n_START_SECTION_\nSektoritutkimksen synty\n_START_PARAGRAPH_\nSektoritutkimus tuli  tiedepoliittisena k\xc3\xa4sitteen\xc3\xa4   keskusteluun Suomessa valtion tiede- ja teknologianeuvoston  vuonna 1987 j\xc3\xa4tt\xc3\xa4m\xc3\xa4ss\xc3\xa4 katsauksessa.  Sektoritutkimuksella viitattiin siihen, ett\xc3\xa4 m\xc3\xa4\xc3\xa4r\xc3\xa4tyt tutkimukset toteutettiin hallinnon sektoreiden puitteissa ja koskivat m\xc3\xa4\xc3\xa4r\xc3\xa4tyn hallinnollisen sektorin kysymyksi\xc3\xa4. Vasta keskuselin tarkasteli kullakin sektorilla tuotettuja tutkimuksia ja suunnitelmia laajemman kokonaisuuden kannalta.\n_START_SECTION_\nMuutoksia vuosina 2008 \xe2\x80\x93 2014\n_START_PARAGRAPH_\nYrj\xc3\xb6 Neuvon johtama ty\xc3\xb6ryhm\xc3\xa4 pohti vuosina 2006 ja 2007 sektoritutkimuslaitosten tilannetta ja ehdotti siirtymist\xc3\xa4 nk. siirtyminen tilaaja-tuottaja -malliin, joka merkitsee ko. laitosten budjettirahoituksen uusjakoa. VTT ei ole mukana sektoritutkimusmuutoksessa, koska sen liikelaitokseksi muuttaminen 1. syyskuuta 2009 alkaen on oma kehityshankkeensa. Valtion kahdessakymmeness\xc3\xa4 tutkimuslaitoksessa kuluu noin 500 miljoonaa euroa vuosittain, joten rahoituksen uusjako on merkitt\xc3\xa4v\xc3\xa4 muutos. Neuvon ty\xc3\xb6ryhm\xc3\xa4n raportin julkistuksen j\xc3\xa4lkeen 18 tutkimuslaitoksen johtajat julkaisivat Helsingin Sanomissa vetoomuksen sit\xc3\xa4 vastaan. _NEWLINE_Vuosina 2009 ja 2015 monia laitoksia yhdisteltiin._NEWLINE_Vuonna 2014 tuli voimaan uudistus, jossa suuria osia laitosten rahoituksesta siirrettiin Strategisen tutkimuksen rahastoon.'